I sin skuespillerkarriere, som omfattet 67 filmer, fremstilte han som oftest helteskikkelser som seiret over sin fattige bakgrunn. Fardin førte også regi i elleve filmer ved siden av å være aktiv som produsent og manusforfatter. Han ble svært populær fra 1960-tallet og utover, men karrieren hans ble avbrutt av det religiøse regimet efter revolusjonen i Iran i 1979. Han fikk bare spille i én film, som hadde premiere i 1982. Den ble en publikumssuksess, men ble raskt forbudt av prestestyret, og førte til at ensemblet ble svartelistet for livstid.